Ørjeelva

Ørjeelva er en kort elvestrekning mellom Rødenessjøen og Øymarksjøen i Haldenvassdraget.

Elva er regulert ved utløpet fra Rødenessjøen. Her ligger Ørje kraftverk, og det er sluser som muliggjør båttrafikk mellom sjøene. Det ble imidlertid i 2009 anbefalt at slusene her holdes stengt for å hindre spredning av krepsepest. De ble imidlertid åpnet igjen i 2015 etter at det året før var konstatert krepsepest også i Rødenessjøen over slusene.

Foruten ørret finnes det blant annet lagesild (lokalt: vemme) og krøkle (lokalt: slom). Krøkla går opp i elva i store mengder om våren for å gyte.

Se også 
 Liste over elver i Østfold

Referanser 

Elver i Marker
Haldenvassdraget